भाजपा की जन आक्रोश रैली में उमड़ा सैलाब
प्रदेशसरकारके खिलाफ पूरे प्रदेश में 100 जन आक्रोश रैलियां कर रही भाजपा की 6ठी रैली शनिवार को पांवटा साहिब में हुई। इस दौरान कार्यकर्ताओं का भारी हुजूम उमड़ा। हजारों की तादात में कार्यकर्ताओं ने प्रदेश के पूर्व मुख्यमंत्री प्रो. प्रेम कुमार धूमल का जगह-जगह स्वागत किया। प्रो. धूमल करीब बारह बजे यहां के बाता पुल स्थित एक निजी होटल में पंहुचे। यहां पर उन्होंने पत्रकार वार्ता की। पत्रकार वार्ता के बाद उनका काफिला पांवटा की और रवाना हुआ।
उससे पहले रेनबेक्सी चौक पर प्रदेश भाजपा कार्यसमिति के सदस्य पूर्व मंडल अध्यक्ष पांवटा मदन मोहन शर्मा ने अपने सैकड़ों समर्थकों के साथ उनका स्वागत किया। यहां के काफि ला पांवटा साहिब के अस्पताल चौक के पास पहुंचा। यहां से पूर्व मुख्यमंत्री को खुली जीप मे बिठाया गया। हजारों की संख्या मे कार्यकर्ताओं ने पूरे बाजार मे नारेबाजी के साथ विशाल रैली निकाली। इस दौरान कार्यकर्ताओं ने पूर्व मुख्यमंत्री प्रो. धूमल और पूर्व सीपीएस सुखराम चौधरी को फू लमालाओं से लाद दिया। करीब डेढ़ बजे प्रो. धूमल रामलीला मैदान में पंहुचे।
भाजपा जिला सिरमौर के अध्यक्ष पूर्व सीपीएस चौधरी को फूलमालाओं के नीचे समर्थकों ने लाद दिया। जैसे ही रैली रामलीला मैदान में पंहुची तो कार्यकर्ताओं ने सुखराम चौधरी को कंधों पर उठा लिया और जोर-जोर से सुखराम चौधरी जिंदाबाद के नारे लगाने लगे। इस दौरान कार्यकर्ताओं ने उन्हें फूलों की मालाएं पहनाई। वह एक बार सिर तक मालाओं से लद चुके थे। जब कार्यकर्ताओं ने उन्हें देखा तो कहीं जाकर मालाएं निकाली गई। कार्यकर्ताओं का इतना स्नेह देखकर एक बार सुखराम चौधरी भावुक हो गए। भाजयुमो सिरमौर और पांवटा मंडल के युवा कार्यकर्ताओं ने बाइक रैली के माध्यम से पूर्व मुख्यमंत्री का स्वागत किया। सैकड़ों की तादात में युवा कार्यकर्ता पांवटा विधानसभा के अंतिम छौर माजरा पहुंचे और प्रो. धूमल की अगुवाई की। कार्यकर्ता हाथों में झंडा लेकर बाइक पर आगे-आगे चलते रहे और पूर्व मुख्यमंत्री का काफिला पीछे-पीछे चलता रहा।
शिमला संसदीय क्षेत्र के सांसद वीरेंद्र कश्यप ने कहा कि कांग्रेस के युवराज संसद में बिल नहीं पास होने देते। वह नहीं चाहते देश का विकास हो। उन्होंने कहा कि मोदी ने नोटबंदी लागू करके भ्रष्टाचार खत्म करने की शुरुआत की है। अब प्रदेश की जनता को प्रदेश की भ्रष्ट सरकार को सत्ता से बाहर करना है। विधायक डाॅ. राजीव बिंदल ने कहा कि मुख्यमंत्री चुनावी वर्ष में राजधानी का शिगूफा छोड़ कर प्रदेश की जनता को भ्रमित कर रहे हैं। अगर राजधानी बनानी है तो सिरमौर के नाहन को राजधानी बना दो।
bho_Deva hin_Deva hin_Deva hin_Deva hin_Deva